Diana

**Diana** este fiica din viitor a Lunei și a lui Artemis.

## Profil

### Personalitate

Diana este o pisică drăguță și politicoasă, care ține mult la părinții și prietenii ei.

### Înfățișare

Părul pisicii este gri, iar ochii îi sunt roși. Diana este vizibil mai mică ca părinții săi, originari de pe planeta Mau. Ea are o semilună galbenă pe frunte, marcă a Regatului Lunii, și un clopoțel la gât

Diana are și o formă umană. Părul de culoare mov este aranjat în stil odango. Ea își păstrează coada și clopoțelul de la gât.

## De-a lungul seriei manga

### Arcul **Black Moon**

După o confruntare cu inamicul, sailor senshi ajung la Palatul de Cristal, aduse de Chibi Usa. Fetița este foarte fericită să o revadă pe Diana în viață.

La cererea Regelui Endymion, Chibi Usa face o reverență, iar Diana o felicită, adăugând că acesta este primul pas pentru ca Chibi Usa să devină o domnișoară elegentă precum mama ei, Neo Regina Serenity. Imediat după, Chibi Usa o ia în brațe pe Diana care îi dezvăluie că tatăl ei o veghease de la bun început. Tot Diana le spune invitaților că, în ziua în care regina ieșise din palat, o explozie a avut loc. Endymion continuă, spunând că, deși regina a fost apărată de Cristalul de Argint, atacul inamic a distrus tot cu exccepția Palatului de Cristal. Singurele persoane neafectate au fost Chibi Usa și a Diana. Când Chibi Usa a ales să se întoarcă în trecut pentru a îi cere ajutorul lui Sailor Moon, Diana a rămas lângă părinții ei. Deși Luna și Artemis sunt surprinși să audă că Diana este fiica lor, pisicuța îi salută cu căldură, într-un mod respectuos. Tot atunci, Regele Endymion și Diana informează vizitatorii și în privința Clanului Luna Neagră, singurii vinovați de cele întâmplate.

Diana apare în fața Regelui Endymion și, pentru a îi potoli frământarea sufletească, îi spune că regina se va trezi la momentul potrivit, când ajutorul ei va fi cu adevărat necesar. Pisicuța este perfect sigură că îi va ajuta când vor avea nevoie, așa cum deja făcuse o dată cu Sailor Moon. Îl roagă să încerce să se înveselească și îi zice de Sailor Pluto care este îngrijorată pentru ea. Diana are îndatorirea de a o proteja pe prințesă, ceea ce și Pluto își dorește cu ardoare să facă. Diana îl încurajează, convisă că vor reuși să o aducă pe Small Lady înapoi în siguranță.

Situația se înrăutățește, iar Diana fuge la Sailor Pluto după ajutor. Ea îi spune cum Small Lady a devenit Black Lady și cum luptătoarele senshi au rămas aprope fără energie din cauza bătăliei aprige cu inamicul. Diana se oferă să păzească Poarta Timpului în locul lui Pluto pentru ca luptătoare să poată ajuta în luptă. În semn de recunoștință, Sailor Pluto o mângâie și îi mulțumește, remarcând cât de mult Diana seamănă cu Small Lady. După aceea, Diana îi urează succes în bătălie.

Pentru a îl împiedică pe Demande să aducă sfârșitul lumii, Sailor Pluto oprește timpul, comițând un tabuu care îi aduce în scurt timp moartea. Diana este adusă imediat la locul întâmplării, iar Pluto, aflată pe punctul de a muri, îi mulțumește încă o dată pentru că a vegheat la Poarta Timpului, în locul ei. Diana începe să plângă și o roagă pe Pluto să nu moară.  Cu toate că mai au de doborât un singur inamic, lucrurile încep să revină la normal odată cu trezirea Neo Reginei Serenity. Diana este încântată să o revadă în afara cristalului.

### Arcul **Infinity**

Diana este acasă la familia Tsukino, alături de Chibi Usa, care își mănâncă micul dejun. Televizorul este pornit, iar cei din cameră sunt uimiți să audă de atacurile monstrului de la Academia Mugen.

La arcada de jocuri *Crown*, Luna, pe capul căreia se află Diana, citește un articol despre finalizarea Cupolei Memoriale, de la Academia Mugen, dar și despre planurile de viitor pentru Insula Mugen. Mai târziu, se discută despre concertul lui Michiru Kaiô și cel pe care avea să îl țină, tot la Cupola Memorială, Mimi Hanyû. Din dorința de a nu rata concertul lui Mimi, Minako o aprobă imediat pe Diana atunci când spune că ambele evenimente ținute în aceeași noapte sunt suspicioase și că, din acest motiv, ar trebui să se ducă cineva și la concertul lui Mimi, să investigheze.

Diana este alături de ceilalți atunci când Luna dezvăluie că rolurile îndeplinite de Sailor Neptun și Sailor Uranus le împiedică, în mod normal, să se întâlnească cu celelalte gardiene.

Chibi Usa dă o fugă până la arcada de jocuri, să întrebe de Mamoru Chiba. Împreună cu ea, este Diana, care le explică prietenelor, după ce Chibi Usa le arată rezultatul încercărilor ei de a construi un Potir Legendar asemănător cu originalul, că obiectul acesta fusese folosit Neo Regina Serenity pe vremea când încă era Sailor Moon. Pisica o completează pe Chibi Usa, zicându-le celorlalți că puținele cunoștințe despre Potirul Legendar se datorează lui Luna și Artemis.

Chibi Usa o ia pe Diana și se duc împreună la Mamoru acasă, unde intră pe neașteptate. Văzându-i tensionați pe Usagi și Mamoru, Diana îi întreabă dacă nu cumva cei doi sunt certați. Relația lor se îmbunătățește atunci când cooperează la tema de acasă a Chibi Usei. Faptul că Mamoru și Usagi par să se înțeleagă mult mai bine le mulțumește pe Diana și Chibi Usa.

Mamoru reușește să descopere mai multe informații despre trecutul Profesorului Tomoe, iar Diana este martoră când Luna îi cere Chibi Usei să o supravegheze pe Hotaru. Chibi Usa este sunată mai târziu de fiica Profesorului Tomoe, care o invită la film. Chibi Usa speră că o va putea întreba personal pe Hotaru în legătură cu tatăl ei, iar Diana remarcă că Chibi Usa a început să se comporte ca o gardiană.

Diana simte că i s-a întâmplat ceva rău Chibi Usei, iar, atunci când gardiana este dusă în stare critică acasă la Mamoru, Diana plânge pentru prietena sa.

Usagi își ia la revedere de la Ami, Makoto, Rei și Minako, urmând să le conducă, împreună cu Mamoru, pe Diana și Chibi Usa înapoi în secolul al XXX-lea. Luna și Artemis au rămas la centrul de comandă și sunt nespuși de triști din cauza plecării Dianei.

### Capitole adiționale

Diana citește legenda cuplului Kengyû și Shokujo, iar, la fel ca Chibi Usa, nu își poate închipui cum o relație la distanță poate supraviețui. Pe 7 iulie, de Tanabata, Diana o scoate din transă pe Chibi Usa, mușcând-o de pijama. Cu toate acestea, Diana este de părere că trebuie să investigheze locul unde Chibi Usa avea să se ducă dacă rămânea, în continuare, sub puterea ceasului. În Parcul Ichinohashi, o femeie cu pelerină le îndeamnă pe posesoarele aceluiași model de ceas să renunță la relații și să se dedice complet carierei. Atunci, Diana îi zice Chibi Usei să se transforme, iar, după aceea, le recunoaște pe Zeta şi Epsilon ca făcând parte din același asterism ca Shokujo.

Diana și părinții ei întârzie la aniversarea lui Makoto și a lui Minako. Începe să ningă, iar, împreună cu celelalte prietene, Diana se uită pe geam. Tot în luna Decembrie, Diana este supărată că Luna nu o ia și pe ea la plimbare din cauza pericolului reprezentat de mașini.

Diana vorbește cu Chibi Usa despre schimbarea de comportament a Lunei, iar, mai târziu, este martoră când Artemis este șocat să audă că Luna s-ar fi îndrăgostit de altcineva.

Se aproprie Crăciunul, și Chibi Usa își amintește cum a primit-o în dar, de la prinții ei, pe Diana, într-un coșuleț și cu o panglică și în jurul gâtului. Cele două au devenit imediat prietene.

Diana este cu Luna și Artemis la centrul de comandă, atunci când sailor senshi sunt anunțate că un alt inamic și-a făcut apariția.

## Referințe

1. ↑ Act 19 - Time Warp, Sailor Pluto
2. ↑ Act 20 - Crystal Tokyo, King Endymion
3. ↑ Act 23 - Covert Maneuvers, Wiseman
4. ↑ Act 24 - Attack, Black Lady
5. ↑ Act 25 - Showdown, Death Phantom
6. ↑ Act 26 - Replay, Never Ending
7. ↑ Act 27 - Infinity 1, Premonition
8. ↑ Act 29 - Infinity 3, Two New Soldiers
9. ↑ 9,0 9,1 9,2 Act 30 - Infinity 4, Sailor Uranus Haruka Tenou, Sailor Neptune Michiru Kaiou
10. ↑ Act 32 - Infinity 6, Three Guardians
11. ↑ Act 33 - Infinity 7, Transformation, Super Sailor Moon
12. ↑ Act 34 - Infinity 8, Infinite Labyrinth 1
13. ↑ Act 38 - Infinity 12, Infinite, Journey
14. ↑ Chibi Usa's Picture Diary, Chapter 2: Beware of Tanabata
15. ↑ 15,0 15,1 15,2 15,3 The Love of Princess Kaguya

## Alte date

* Numele ei a fost inițial purtat de o zână cu rochia galbenă și părul de aceeași culoare.
* Când este în forma umană, coafura Dianei o face să semene cu Chibi Chibi.